Responsabile: dot.e Giovanna Schirra
Telefon: 0431 927919
E-mail: segreteria@com-torviscosa.regione.fvg.it
Bibliotecarie: dot.e Agnese SIMIONI
Direzion: vie ex platani 5 - 33050 Tor di Zuin (Udin)
Telefon: 0431 929589
E-mail: bibtorviscosa@hotmail.com
La Biblioteche comunâl di Tor di Zuin, daspò dai lavôrs resints di ristruturazion e à une tierce stanzie, doprade soredut par laboratoris e par leturis animadis cui frutins e cui fantats.
E ufrìs la pussibilitât di consultâ, prenotâ, cjapâ in prestit sore nuie i siei libris e chei di altris Bibliotechis dal Friûl Vignesie Julie. Cun di fat e je tal Servizi Bibliotecari Intercomprensoriâl che al à a cjâf de file la Biblioteche di San Zorç di Noiâr e che al cjape dentri 10 bibliotechis de Basse. La iscrizion al presit e je fûr par fûr sore nuie.
O podês consultâ il so catalic informatizât (www.infoteca.it/torviscosa) che us da la pussibilitât, se o vês un colegament internet, di consultâ il so patrimoni cun comut di cjase e, se o sês iscrits, di prenotâ i libris che us interessin.
La vuestre biblioteche no à il libri che us covente? Cul prestit interbibliotecari in pôc timp e cence spesis o podês vê cualsisedi altre biblioteche de Regjon che e ufrìs chest servizi.
Ducj i libris de biblioteche si puedin consultâ, in maniere speciâl lis enciclopediis, i dizionaris, i atlants e ducj chei libris che a son fûr dal prestit.
Al è permetût il prestit di 3 libris a ducj chei che a son iscrits ae biblioteche. Chest al dure 30 dîs, si pues rinovâ (dome daûr di une richieste esplicite dal utent) e al è sore nuie. La iscrizion e ven fate tal imediât, dal dut sore nuie e e da dirit a di une tessare cun codiç a sbaris par fâ il prestit cu la pene otiche.
L’utent al à la pussibilitât di consultâ li de sede 15 rivistis e di cjolint in prestit une par 15 dîs.
Se il libri che si cîr al è in prestit, si pues fâ une prenotazion cu la sigurece di vê a disposizion il volum a pene che al è libar: il personâl cun di fat al proviodarà a visâ l'utent interessât.
La biblioteche e je in stât di ufrî un servizi di prestit interbibliotecari no dome cu lis bibliotechis dal Servizi Bibliotecari Intercomprensoriâl, ma ancje cun cualsisedi biblioteche de regjon che e dedi chest servizi. In cheste maniere si pues domandâ un o plui volums ancje di altris bibliotechis, cun modalitât svelte e cuasi simpri dal dut sore nuie.
Personâl e ricercjis bibliografichis. Il personâl al è a complete disposizion par dâ indicazions bibliografichis, sugjeriments e conseis bogns par vê informazions e libris di interès pal utent, ancje cul jutori di CD-ROM e motôrs di ricercje su Internet e Bancjis Dâts Bibliografichis talianis e forestis.
La biblioteche comunâl di Tor di Zuin e je dentri tal progjet "Nati Per Leggere" (NPL) e e fâs la "ore de conte" pai frutins de scuele de infanzie e primarie (lis datis a vegnin fatis savê vie pal an).
Incuintris in biblioteche cui frutins e i fantats che a frecuentin lis Istituzions scolastichis locâls, concuardâts cu lis insegnatis di sezion (lis datis a vegnin fatis savê tal imprin dal An Scolastic).
Incuintris cun autôrs e ilustradôrs innomenâts, par cjapâ dentri e stiçâ il public ae leture.
Laboratoris manuâls par fruts, par svicinâ cul zûc ancje i plui difidents aes ativitâts de biblioteche (lis datis a vegnin publicizadis vie pal an).
Boletin des novitâts librariis.
fur_Latn tur_Latn ita_Latn oci_Latn fur_Latn tur_Latn ita_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn